ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ডিআরডিও-র সামগ্রী সংগ্রহ সংক্রান্ত ম্যানুয়াল প্রকাশ করেছেন
নয়াদিল্লী, ২০ অক্টোবর, ২০২০
ভারতীয় শিল্প সংস্থাগুলি প্রতিরক্ষা সরঞ্জাম উৎপাদনের ক্ষেত্রে যাতে আরও বেশি করে অংশ নেয় তার জন্য সরকার বিভিন্ন উৎসাহমূলক উদ্যোগ নিয়েছে। নতুন উদ্যোগ, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি এই প্রক্রিয়ায় যাতে যুক্ত হতে পারে সেই উদ্দেশে প্রতিরক্ষা, গবেষণা ও উন্নয়ন সংস্থা বিভিন্ন সামগ্রী সংগ্রহে নতুন ম্যানুয়াল তৈরি করেছে। প্রতিরক্ষা মন্ত্রী শ্রী রাজনাথ সিং আজ সেই ম্যানুয়ালটি প্রকাশ করেছেন।
এই ম্যানুয়াল প্রধানমন্ত্রী শ্রী নরেন্দ্র মোদীর আত্মনির্ভর ভারত গড়ে তোলার স্বপ্নকে বাস্তবায়িত করতে সাহায্য করবে। গবেষণা ও উন্নয়নমূলক বিভিন্ন প্রকল্প বাস্তবায়ন এর মাধ্যমে হবে। নতুন এই ম্যানুয়ালে বলা হয়েছে বিভিন্ন প্রকল্পকে বাস্তবায়নের জন্য শিল্প সংস্থাগুলিকে সাহায্য করা হবে। এক্ষেত্রে অগ্রিম অর্থ দেওয়া, দরপত্র ডাকার ন্যূনতম পরিমাণ বাড়ানো হয়েছে। ১০ লক্ষ টাকা পর্যন্ত প্রকল্পগুলির ক্ষেত্রে বিশেষ ছাড় দেওয়া হয়েছে। ব্যাঙ্ক গ্যারান্টির পরিবর্তে বিমার মাধ্যমে প্রকল্পের উপাদান সংগ্রহ করার ব্যবস্থা রাখা হয়েছে। প্রকল্প বাস্তবায়নের জন্য প্রয়োজনীয় নীতি অনুসরণ করার ক্ষেত্রে নিয়মকানুন সহজ করা হয়েছে। এর পাশাপাশি বিভিন্ন ক্ষেত্রে নানান বিধি নিষেধও প্রত্যাহার করা হয়েছে। এই ম্যানুয়াল প্রকাশের সময় প্রতিরক্ষা মন্ত্ররের উচ্চপদস্থ আধিকারিকরা উপস্থিত ছিলেন।
CG/CB/NS
(Visitor Counter : 178
প্রধানমন্ত্রীরদপ্তর
মকর সংক্রান্তি উপলক্ষে প্রধানমন্ত্রীর শুভেচ্ছা বার্তা
নয়াদিল্লি, ১৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী মকর সংক্রান্তি উপলক্ষে জনগণকে শুভেচ্ছা জানান।
প্রধানমন্ত্রী তাঁর ট্যুইটে বলেন;
“মকর সংক্রান্তি উপলক্ষে সকলের মঙ্গল কামনা করি।”
PG/PM/ NS
(
আবাসনএবংশহরাঞ্চলেরদারিদ্র্যদূরীকরণমন্ত্রক
২৮টি রাজ্য/কেন্দ্রশাসিত অঞ্চলে রিয়েল এস্টেট অ্যাপিলেট ট্রাইব্যুনাল গঠিত এবং ২০১৬’র রেরা আইনের আওতায় ৩০টি রাজ্য/কেন্দ্রশাসিত অঞ্চল রিয়েল এস্টেট রেগুলেটরি অথরিটি গঠন করেছে
নয়াদিল্লি, ২৮ মার্চ, ২০২২
মন্ত্রকের পক্ষ থেকে দেওয়া সর্বশেষ তথ্যানুযায়ী, ২৮টি রাজ্য/কেন্দ্রশাসিত অঞ্চলে রিয়েল এস্টেট অ্যাপিলেট ট্রাইব্যুনাল গঠিত হয়েছে এবং ২০১৬’র রেরা আইনের আওতায় ৩০টি রাজ্য/কেন্দ্রশাসিত অঞ্চল রিয়েল এস্টেট রেগুলেটরি অথরিটি গঠন করেছে। রাজ্যসভায় আজ এক লিখিত জবাবে একথা জানান, আবাসন ও শহরাঞ্চল বিষয়ক প্রতিমন্ত্রী শ্রী কৌশল কিশোর। তিনি আরও জানান, রিয়েল এস্টেট ট্রাইব্যুনালে জমে থাকা মামলার সংখ্যা এবং মামলা নিষ্পত্তিতে গড় সময় সম্পর্কিত কোনও তথ্য মন্ত্রকের কাছে নেই।
মন্ত্রী আরও জানান, গৃহ ক্রেতাদের স্বার্থ সুরক্ষায় সরকার বিভিন্ন সময়ে একাধিক পদক্ষেপ নিয়েছে। স্বচ্ছতা বজায় রেখে এবং দায়বদ্ধতার সঙ্গে রিয়েল এস্টেট ক্ষেত্রে নিয়ন্ত্রণ ও প্রসারের সঙ্গে সঙ্গে ২০১৬’র রেরা আইন গৃহ ক্রেতাদের স্বার্থ সুরক্ষার বিষয়টি নিশ্চিত করেছে। এই আইনের ৪ নম্বর ধারায় রিয়েল এস্টেট বা আবাসন নির্মাণ তথা জমির খরচ বাবদ পৃথক একটি ব্যাঙ্ক অ্যাকাউন্টে বরাদ্দকারীকে প্রকল্প খাতে মোট খরচের প্রায় ৭০ শতাংশ অর্থ জমা করা বাধ্যতামূলক। এমনকি এই আইনে বিক্রয় চুক্তি অনুযায়ী, সংশ্লিষ্ট গৃহ ক্রেতাকে সময় মতো অ্যাপার্টমেন্ট বা প্লট বরাদ্দ করতে ব্যর্থ হলে প্রোমোটারকে সুদ ও ক্ষতিপূরণ সহ রিফান্ড মেটাতে বাধ্য থাকবেন বলে উল্লেখ রয়েছে। রেরা আইনে নথিভুক্ত থমকে থাকা আবাসন প্রকল্পগুলির কাজ শেষ করতে প্রয়োজনীয় তহবিল সংস্থানের জন্য ২৫ হাজার কোটি টাকার বিশেষ স্বামী ইনভেস্টমেন্ট তহবিল গঠন করা হয়েছে। মন্ত্রকের পরিসংখ্যান অনুযায়ী, পশ্চিমবঙ্গে রিয়েল এস্টেট রেগুলেটরি অথরিটি এবং রিয়েল এস্টেট অ্যাপিলেট ট্রাইব্যুনাল – কোনোটিই গঠিত হয়নি। এমনকি, রাজ্যে কোনও অ্যাডজুডেকেটিং আধিকারিক নিয়োগ করা হয়নি।
CG/BD/SB
(Visitor Counter : 104
রেলমন্ত্রক
রেল প্রতিমন্ত্রী সুরেশ সি অঙ্গদি এবং কর্ণাটকের মুখ্যমন্ত্রী বি.এস. ইয়েদুরাপ্পা দক্ষিণ-পশ্চিম রেলওয়ের নেলামঙ্গলা থেকে বেল পর্যন্ত আরওআরও পরিষেবার সূচনা করেছেন
নতুন দিল্লি, ৩০ আগষ্ট, ২০২০
রেল প্রতিমন্ত্রী সুরেশ সি অঙ্গদি এবং কর্ণাটকের মুখ্যমন্ত্রী বি.এস. ইয়েদুরাপ্পা দক্ষিণ-পশ্চিম রেলওয়ের নেলামঙ্গলা থেকে বলে পর্যন্ত রোল অন রোল অফ্  পরিষেবার সূচনা করেছেন।
অনুষ্ঠানে রেল প্রতিমন্ত্রী বলেন, এই পরিষেবা চালুর ফলে বেঙ্গালুরু থেকে সোলাপুরের মধ্যে হাজার হাজার ট্রাক চলাচল করতে পারবে। এতে ১৭ ঘন্টা সময় কম লাগবে। কোভিড-১৯ পরিস্থিতির কারণে এই পরিষেবা সাময়িক বিলম্বিত হয়েছিল। আজ এই পরিষেবা চালু হওয়ার ফলে কৃষি পণ্য ও কৃষিজাত সার পরিবহনে বিশেষ সুবিধা মিলবে। তিনি এই পরিষেবার সূচনার ক্ষেত্রে রেল কর্মীদের অভিনন্দন জানিয়েছেন। তিনি বলেছেন, তাঁদের নিরলস প্রচেষ্টার ফলেই এই কাজ সম্ভব হয়েছে।
কর্ণাটকের মুখ্যমন্ত্রী এই পরিষেবা চালু হওয়ার জন্য প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। তিনি বলেছেন, এর ফলে কর্ণাটক রাজ্যের দীর্ঘদিনের দাবি পূর্ণ হলো। এই পরিষেবা চালু হওয়ার ফলে কৃষিজাত পণ্য বাজারজাত করা সম্ভবপর হবে।
(CG/SS/SKD
স্বরাষ্ট্র মন্ত্রক
কোভিড-১৯ মহামারীর জন্য ভারতে যে সব বিদেশী নাগরিক আটকে রয়েছেন, তাঁদের ভারতীয় ভিসা বা শর্ত সাপেক্ষে থাকার বৈধতা ৩১শে আগস্ট পর্যন্ত বাড়ানো হয়েছে
নয়াদিল্লী, ৪ জুন, ২০২১
কোভিড-১৯ মহামারীর কারণে ২০২০র মার্চ মাস থেকে স্বাভাবিক বাণিজ্যিক উড়ান বন্ধ রয়েছে। যেসব বিদেশী নাগরিক ২০২০র মার্চের আগে বৈধ ভিসা নিয়ে ভারতে এসেছিলেন তারা আটকে গেছেন। উদ্ভুত পরিস্থিতিতে তাদের সমস্যার কথা বিবেচনা করে লকডাউনের জন্য কেন্দ্রীয় স্বরাষ্ট্র মন্ত্রক আকটে থাকা বিদেশীদের ভিসার মেয়াদ বাড়িয়ে দিয়েছে। মন্ত্রকের ২০২০ সালের ২৯ জুলাই প্রকাশিত এক বিজ্ঞপ্তিতে বলা হয়েছে যাদের ভিসার মেয়াদ ২০২০র ৩০ জুন শেষ হচ্ছে তাদের ভিসার বৈধতা যেদিন থেকে স্বাভাবিকভাবে আন্তর্জাতিক বিমান চলাচল শুরু হবে তার থেকে ৩০ দিন পর্যন্ত বৈধ থাকবে। তবে এইসব বিদেশী নাগরিকদের ভিসার মেয়াদ বাড়ানোর জন্য অথবা শর্ত সাপেক্ষে থাকার বৈধতা বাড়াতে চাইলে প্রতি মাসে আবেদন করতে হবে। এর জন্য কোনো অর্থ লাগবেনা।
কেন্দ্রীয় স্বরাষ্ট্র মন্ত্রক স্বাভাবিক বাণিজ্যিক উড়ান শুরু না হওয়ার প্রেক্ষিতে সিদ্ধান্ত নিয়েছে যে, যেসব বিদেশী নাগরিক এদেশে আটকে রয়েছেন তাদের ভিসা বা শর্তসাপেক্ষে থাকার মেয়াদ বাড়িয়ে ৩১ আগস্ট করা হয়েছে। নির্ধারিত সময়ের বেশিদিন থাকার জন্য এইসব বিদেশী নাগরিকদের কোনো জরিমানা দিতে হবেনা। এরজন্য এফআরআরও/ এফআরও-তে কোনো দরখাস্ত জমা দেওয়ার প্রয়োজন নেই।
দেশ ছাড়ার আগে এই সব বিদেশী নাগরিকরা দেশ থেকে বের হওয়ার অনুমতি চাইবার জন্য এফআরআরও/ এফআরও-তে আবেদন করতে পারবেন। এই প্রক্রিয়াটি বিনামূল্য করা যাবে।
CG/CB/NS
(Visitor Counter : 1264
স্বরাষ্ট্র মন্ত্রক
২০২২-এর প্রজাতন্ত্র দিবস উপলক্ষে অগ্নি নির্বাপন, হোম গার্ড এবং অসামরিক প্রতিরক্ষা ক্ষেত্রের কর্মীদের রাষ্ট্রপতির পদক
নতুন দিল্লি, ২৫ জানুয়ারি, ২০২২
প্রতি বছর প্রজাতন্ত্র দিবস এবং স্বাধীনতা দিবস উদযাপন উপলক্ষে বিশিষ্ট, স্বতন্ত্র ও সাহসীকতার নিদর্শন স্বরূপ অগ্নি নির্বাপন, হোম গার্ড এবং অসামরিক প্রতিরক্ষা ক্ষেত্রের কর্মীদের রাষ্ট্রপতির পদক দিয়ে সম্মানিত করা হয়।
এবারের প্রজাতন্ত্র দিবস উপলক্ষে অগ্নি নির্বাপন ক্ষেত্রের ২২ জন কর্মীকে রাষ্ট্রপতির পদক দিয়ে সম্মানিত করা হয়েছে। এরমধ্যে একজন কর্মীকে অসামান্য সাহসীকতার স্বীকৃতি স্বরূপ গ্যালান্ট্রি পুরস্কার এবং দু-জন কর্মীকে কর্তব্যে বিচক্ষণতা ও পারদর্শিতার দরুণ বিশেষ সেবা পুরস্কার দিয়ে সম্মানিত করা হয়েছে। এছাড়াও নয়জনকে স্বতন্ত্র সেবার স্বীকৃতি স্বরূপ এবং ৩০ জন কর্মীকে কর্তব্যে নিষ্ঠার স্বীকৃতি স্বরূপ রাষ্ট্রপতির পদক দিয়ে সম্মানিত করা হয়েছে।
এছাড়াও হোম গার্ড ও অসামরিক ক্ষেত্রের ২৫ জন কর্মী / স্বেচ্ছাসেবককে রাষ্ট্রপতির পদক দিয়ে সম্মানিত করা হয়েছে। হোম গার্ড বিভাগ থেকে দু-জন এবং অসামরিক প্রতিরক্ষা ক্ষেত্রের ২৩ জন এবার রাষ্ট্রপতির পদক পুরস্কার পেয়েছেন।
CG/BD/AS/
(
পরিবেশওঅরণ্যমন্ত্রক
যমুনা নদীর দূষণ নিয়ে কেন্দ্রীয় দূষণ নিয়ন্ত্রণ পর্ষদের উদ্বেগ প্রকাশ
কার্যকরী নিকাশি ব্যবস্থার জন্য দিল্লি ও অন্যান্য রাজ্যকে নির্দেশ
নতুন দিল্লী, ৬ ডিসেম্বর, ২০২০
কেন্দ্রীয় দূষণ নিয়ন্ত্রণ পর্ষদ যমুনা নদীর জল দূষণ এবং নিকাশি ব্যবস্থা নিয়ে নিরীক্ষণের কাজ শুরু করেছে। অতীতে পর্ষদ লক্ষ্য করেছে যে যমুনা নদীর জলে অ্যামোনিয়ার মাত্রা বৃদ্ধি ছাড়াও পরিশোধন না করে বর্জ্য পদার্থ নিষ্কাশন করায় দূষণ বেড়েছে। বর্জ্য পদার্থ পরিশোধন করার প্লান্টগুলি অকেজো হয়ে যাওয়ায় এই পরিস্থিতির সৃষ্টি হয়েছে। এছাড়াও যমুনা নদীর তীরে অবস্থিতি নিঃসৃত প্লান্ট গুলির অচলাবস্থার ফলে নদীতে দূষণ বেড়েছে।
পর্ষদ পর্যবেক্ষণ করে দেখেছে যে যমুনা নদী থেকে বের হওয়া বাইশটি নালার মধ্যে ১৪ টি নালা অব্যক্ত অবস্থায় রয়েছে। এগুলি হচ্ছে সোনিয়া বিহার, নাজাফ্গড়, শাস্ত্রী পার্ক, সহোদরা প্রভৃতি এলাকায়। পাঁচটি স্থানে নালায় নিম্ন অভিমুখে জল প্রবাহিত হয় না। দুটি স্থানে আবার জল নালা উপচে বয়ে যায়। এই সমস্ত পরিস্থিতির ফলে যমুনার জলে ফসফরাসের পরিমাণ যেমন বেড়ে থাকে তেমনি ফেনার সৃষ্টি হয়। কেন্দ্রীয় দূষণ নিয়ন্ত্রণ পর্ষদ এ বিষয়ে দিল্লি জল পর্ষদকে একটি সুনির্দিষ্ট পরিকল্পনা তৈরি করে তা নির্দিষ্ট সময়ের মধ্যে কার্যকর করার নির্দেশ দিয়েছে। এর পাশাপাশি কেন্দ্রীয় দূষণ নিয়ন্ত্রণ পর্ষদ দিল্লি দূষণ নিয়ন্ত্রণ কমিটিকে যেসব শিল্প সংস্থা দূষণ সংক্রান্ত বিধিনিষেধ মেনে চলছে না তাদের বিরুদ্ধে কড়া ব্যবস্থা নেওয়ার নির্দেশ দিয়েছে। হরিয়ানা এবং উত্তর প্রদেশ রাজ্য দূষণ নিয়ন্ত্রণ পর্ষদ অনুরূপ নির্দেশ দেওয়া হয়েছে। এ বিষয়ে প্রয়োজনীয় ব্যবস্থা গ্রহণের জন্য আগামী ১৫ ডিসেম্বর পর্যন্ত সময় দেওয়া হয়েছে।
পরিবেশওঅরণ্যমন্ত্রক
প্রতিকূলতা সত্বেও সবুজ পৃথিবীর সঙ্গে স্বচ্ছ বাতাস এবং নীল আকাশের পাশাপাশি শিল্প কার্যকলাপও সম্ভব : প্রকাশ জাওড়েকর
নতুন দিল্লি, ০৯ সেপ্টেম্বর, ২০২০
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাওড়েকর বলেছেন, কার্বন নিঃসরণ হ্রাস করতে ভারত সরকার বদ্ধ পরিকর। নতুন দিল্লিতে আজ ১৫ তম সুস্থায়ী সম্মেলনের "আত্মনির্ভর ভারত এবং সুস্থায়ী উন্নয়নের কার্যকরি পরিকল্পনা" বিষয়ে বিশেষ অধিবেশনের ভাষণে একথা বলেন তিনি। কেন্দ্রীয় মন্ত্রী জানান, আগামী ১০ বছরের মধ্যে ভারতে কার্বন নিঃসরণের পরিমান ৩৫ শতাংশ হ্রাস করার লক্ষ্য নেওয়া হয়েছে। তিনি বলেন, দেশের সৌর বিদ্যুৎ ক্ষেত্রে সক্ষমতা দ্রুত বৃদ্ধি পাচ্ছে। তিনি উল্লেখ করেন যে ৬৮টি দেশের অনুমতি ক্রমে আন্তর্জাতিক সৌর জোট চুক্তি অনুমোদিত হয়েছে।
ভারতকে স্বনির্ভর করে তুলতে প্রধানমন্ত্রী শ্রী নরেন্দ্র মোদী পরিচালিত সরকারের ‘আত্মনির্ভর ভারত কর্মসূচী’ বিষয়ে কথা বলতে গিয়ে কেন্দ্রীয় মন্ত্রী জানান, আত্মনির্ভর ভারত গঠন মানে বিশ্ব থেকে নিজেদের বিচ্ছিন্ন করে দেওয়া নয়, বরং বিশ্বের সঙ্গে এক জোট হয়ে এগিয়ে যাওয়া। উদ্ভাবন এবং গবেষণা ক্ষেত্রে দেশকে আরও এগিয়ে নিয়ে যেতে হবে বলেও উল্লেখ করেন তিনি। এক্ষেত্রে সরকার বিশেষ জোর দিয়েছে বলেও তিনি জানান। দেশে আমদানি হ্রাস করে রপ্তানি বাড়ানোর প্রতি সরকার সচেষ্ট রয়েছে। তিনি বলেন, উদ্ভাবন এবং গবেষণা ক্ষেত্রে আগামী দশকে ভারত বিশ্বকে নেতৃত্ব দেবে।
কেন্দ্রীয় পরিবেশ মন্ত্রী জানান, স্বচ্ছ বাতাস এবং নীল আকাশের সঙ্গে সবুজ পৃথিবী গড়ে তোলা প্রয়োজন। কোভিড-১৯ এর পরবর্তী সময়ে একাধিক প্রতিকূলতা সত্বেও এবং শিল্প কার্যকলাপের পাশাপাশি এই লক্ষ্য অর্জন করতে হবে। ভারতে পৃথিবীর মাত্র ২.৫ শতাংশ জমি রয়েছে। ৪ শতাংশ মিষ্টি পানীয় জলের উৎস রয়েছে এদেশে। তিনি আরও বলেন, বিশ্বের মোট জনসংখ্যার প্রায় ২০ শতাংশ ভারতে রয়েছে। তবুও পৃথিবীর ৮ শতাংশ জীব বৈচিত্র্য ভারতে অবস্থান করছে। কারণ ভারতীয় সংস্কৃতি, জীবকূল, গাছ-পালা এই সব কিছুই আমাদের জীবনের অংশ হয়ে উঠেছে। তিনি বলেন, ‘আমরা যদি মানবজাতিকে প্রাকৃতিক দুর্যোগের হাত থেকে বাঁচাতে চাই তবে কেবলমাত্র একটি সুস্থায়ী জীবন কার্যকর করা প্রয়োজন’। তিনি দেশে সুস্থায়ী উন্নয়নের বিষয়ে আরও বেশি গবেষণামূলক কাজ করার আহ্বান জানান।
বিগত কয়েক বছরে সবুজের বিকাশের লক্ষ্যে দেশের সাফল্যের কথা তুলে ধরে কেন্দ্রীয় মন্ত্রী জানান ‘ভারত জলবায়ু পরিবর্তনের বিষয়ে আলোচনা চালাচ্ছে। এক্ষেত্রে উজ্জ্বলা যোজনা, ই যানবাহন, বিএস-VI ইঞ্জিন নির্মাণ, জৈব জ্বালানি, স্বচ্ছ বায়ু এবং দুর্যোগ প্রতিরোধ বিষয়ে সুস্থায়ী উন্নয়নের লক্ষ্যে কাজ চালিয়ে যাচ্ছে’। তিনি বলেন, দেশে কার্বন নিঃশ্বরনের মাত্রা ৩৫ শতাংশে নামিয়ে নিয়ে আসার লক্ষ্যমাত্রা নেওয়া হয়েছে। এর মধ্যে ২১ শতাংশ পর্যন্ত সাফল্য এসেছে। আগামী ১০ বছরে ২২০ গিগাওয়াট পুনর্নবীকরণযোগ্য বিদ্যুৎ উৎপাদনের লক্ষ্যমাত্রা নেওয়া হয়েছে। এর মধ্যে সৌর এবং বায়ু চালিত মোট ৮৭ গিগাওয়াট বিদ্যুৎ উৎপাদনের লক্ষ্যমাত্রা অর্জন করা সম্ভব হয়েছে। অনুষ্ঠানে সিআইআই-আইটিসি সেন্টার অফ্ এক্সসিলেন্স ফর সাস্টেনেবল ডেভলপমেন্ট-এর অ্যাডভাইজরি কাউন্সিলের চেয়ারম্যন শ্রী সঞ্জীব পুরী, বণিক সভা সিআইআই এর মহানির্দেশক শ্রী চন্দ্রজিৎ বন্দ্যোপাধ্যায় আত্মনির্ভর ভারত গঠনের বিষয়ে বক্তব্য তুলে ধরেন।
(CG/SS/SKD
যুবওক্রীড়াবিষয়কমন্ত্রক
২০২২ এর জাতীয় যুব সপ্তাহ উদযাপনের অঙ্গ হিসেবে এনওয়াইকে দক্ষিণ কলকাতা সাংস্কৃতিক দিবস উদযাপন করেছে
কলকাতা, ১৪ই জানুয়ারি, ২০২২
নেহরু যুব কেন্দ্র-দক্ষিণ কলকাতা প্রতি বছর জাতীয় যুব দিবস ও সপ্তাহ পালন করে থাকে। এই উপলক্ষ্যে সমাজের সর্বস্তরের যুবক যুবতীদের নিয়ে নানা অনুষ্ঠানের আয়োজন করা হয়। এই অনুষ্ঠানে যুব সম্প্রদায়ের মধ্যে আত্মপ্রত্যয় বাড়িয়ে তোলা এবং দেশ গঠনের কাজে তাঁদের আরো শামিল করার বিষয়ে উৎসাহিত করা হয়।
এ বছর একই ভাবে নেহরু যুব কেন্দ্র-দক্ষিণ কলকাতা ১৩ই জানুয়ারি সাংস্কৃতিক দিবস উদযাপন করেছে। জেলা যুব আধিকারিক শ্রীমতী অনন্যা চক্রবর্তীর নেতৃত্বে রামকৃষ্ণ মিশনের ইন্সটিটিউট অফ কালচার ও ভারত সেবাশ্রম সংঘ যৌথভাবে এই উপলক্ষে নানা অনুষ্ঠানের আয়োজন করেছে।
অনুষ্ঠানে জাতীয় ও সামাজিক নানা প্রেক্ষাপটের উপর ভিত্তি করে নৃত্যনাট্যের আয়োজন করা হয়। এ ছাড়াও স্বাধীনতা আন্দোলনে আমাদের স্বাধীনতা সংগ্রামীদের আত্মত্যাগ ও জাতীয় ঐক্যের উপর নানা অনুষ্ঠান উপস্থাপিত করা হয়।
CG/CB/SFS
২০২২-এর জাতীয় যুব সপ্তাহে সাংস্কৃতিক দিবস উদযাপনের অঙ্গ হিসেবে নানা সাংস্কৃতিক অনুষ্ঠান মঞ্চস্থ হয়েছে
(Visitor Counter : 15
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১৭ কোটি ৬৫ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ১৩ মে, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/ কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/ কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/ কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৬৫ লক্ষ ৬৪ হাজার ৭৪০টি টিকার ডোজ হাতে রয়েছে।
CG/SS/SKD/
(Visitor Counter : 121
স্বাস্থ্যওপরিবারকল্যাণমন্ত্রক
নোভেল করোনা ভাইরাস  প্রতিরোধে সাম্প্রতিক পরিস্থিতি খতিয়ে দেখল উচ্চপর্যায়ের মন্ত্রীগোষ্ঠী
নয়াদিল্লি, ১৩ ফেব্রুয়ারি, ২০২০
প্রধানমন্ত্রী নির্দেশে একটি উচ্চপর্যায়ের মন্ত্রীগোষ্ঠী তৈরি করা হয়েছে নোভেল করোনা ভাইরাসের মোকাবিলায় পদ্ধতি ও প্রস্তুতি পর্যালোচনা করার জন্য। বিশ্ব স্বাস্থ্য সংস্থা  এই মারণ ভাইরাসের নাম দিয়েছে ‘কোভিড-১৯’। কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধনের পৌরোহিত্যে ৩ ফেব্রুয়ারি নির্মাণ ভবনে মন্ত্রীগোষ্ঠীর প্রথম বৈঠক বসে। দ্বিতীয় বৈঠক আজ অনুষ্ঠিত হল নতুন দিল্লিতে। ডঃ হর্ষ বর্ধনের পৌরোহিত্যে বৈঠকে উপস্থিত ছিলেন অসামরিক বিমান পরিবহণ মন্ত্রী শ্রী হরদীপ সিং পুরী, বিদেশ মন্ত্রী ডঃ এস জয়শঙ্কর, স্বরাষ্ট্র প্রতিমন্ত্রী শ্রী নিত্যানন্দ রাই, স্বাধীন দায়িত্বপ্রাপ্ত জাহাজ চলাচল, রসায়ন ও সার দপ্তরের প্রতিমন্ত্রী শ্রী মনসুখ মাণ্ডব্য এবং স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
‘কোভিড-১৯’-এর সাম্প্রতিক পরিস্থিতির বিষয়ে মন্ত্রীগোষ্ঠীকে অবহিত করা হয়। কেরলে যে তিনজনের শরীরে এই ভাইরাস সংক্রমণের খবর পাওয়া গেছে সে সম্পর্কেও জানানো হয় তাঁদের। ভারতে ‘কোভিড-১৯’ ব্যাধির ব্যবস্থাপনায় প্রতিরোধমূলক পদক্ষেপগুলি সম্পর্কে জানানো হয় তাঁদের। ভ্রমণ সংক্রান্ত সরকারি উপদেশগুলিও তাঁদের জানানো হয় যেমন, চিন থেকে আগত কোন যাত্রীকেই ভিসা দেওয়া আপাতত বন্ধ রাখা হয়েছে।
মন্ত্রীগোষ্ঠীকে জানানো হয় যে উহান থেকে আনা ৬৪৫ জন ভারতীয়কে দুটি কোয়ারান্টাইন কেন্দ্র বা পৃথকভাবে রাখা হয়েছে। এগুলি সশস্ত্র বাহিনী এবং আইটিবিপি দেখাশোনা করছে। প্রতিদিন ওই বাসিন্দাদের পরীক্ষা করা হচ্ছে। মন্ত্রীগোষ্ঠীকে জানানো হয় যে কারোর শরীরেই ‘কোভিড-১৯’-এর লক্ষণ পাওয়া যায়নি।
এছাড়া, মন্ত্রীগোষ্ঠীকে জানানো হয় যে আজ পর্যন্ত ২,৩১৫টি উড়ান এবং তার ২ লক্ষ ৪৯ হাজার ৪৪৭ জন যাত্রীকে স্ক্রিনিং করা হয়েছে। ২১টি বিমানবন্দর, আন্তর্জাতিক সমুদ্র বন্দর এবং সীমান্ত অঞ্চল বিশেষ করে, নেপাল সীমান্তে যাত্রীদের স্ক্রিনিং করা হচ্ছে। চিন, হংকং, সিঙ্গাপুর এবং থাইল্যান্ডের পাশাপাশি জাপান এবং দক্ষিণ কোরিয়া থেকে সব উড়ানের যাত্রীকেই স্ক্রিনিং করা হচ্ছে। এছাড়া, বর্তমানে ৩৪টি রাজ্য ও কেন্দ্রশাসিত অঞ্চলে ১৫,৯৯১ জনকে সামাজিক নজরদারির অধীনে রাখা হয়েছে। ১,৬৭১টি নমুনা পরীক্ষার জন্য পাঠানো হয়েছিল। তার মধ্যে তিনটি ক্ষেত্রে এই জীবাণু পাওয়া গেছে। আইসিএমআর-এর পুণেস্থিত ন্যাশনাল ইনস্টিটিউট অফ ভিরোলজি নোডাল কেন্দ্র হিসেবে কাজ করছে। ১৪টি আঞ্চলিক পরীক্ষাগারকেও সচল রাখা হয়েছে এবং তারাও নমুনা পরীক্ষা করছে।
মন্ত্রীগোষ্ঠীকে এও জানানো হয় যে ব্যক্তিগত সুরক্ষা সংক্রান্ত উপকরণ এবং এন-৯৫ মাস্ক পাওয়া যাচ্ছে। পরিস্থিতির ওপর প্রতিনিয়ত নজর রাখা হচ্ছে সবক’টি রাজ্য ও কেন্দ্রশাসিত অঞ্চলে। স্বাস্থ্য ও পরিবারকল্যাণ সচিব ছাড়াও কেন্দ্রীয় স্বাস্থ্যমন্ত্রী এবং ক্যাবিনেট সচিব প্রতিদিন উচ্চপর্যায়ের প্রস্তুতি ও ব্যবস্থা খতিয়ে দেখছেন। একটি ২৪ ঘন্টার কন্ট্রোল রুম খোলা হয়েছে যার নম্বর হল –  ২৩৯৭-৮০৪৬। সচেতনতামূলক প্রচারপত্র তৈরি করা হয়েছে এবং তা বিভিন্ন সংবাদপত্র, বৈদ্যুতিন মাধ্যম এবং সামাজিক মাধ্যমে ছড়িয়ে দেওয়া হচ্ছে। স্বাস্থ্য মন্ত্রকের পক্ষ থেকে প্রতিদিন সাংবাদিক সম্মেলন করা হচ্ছে।
SSS/AP/DM
(Visitor Counter : 69
প্রধানমন্ত্রীরদপ্তর
ওনাম উপলক্ষে জনগণকে শুভেচ্ছা জানিয়েছেন প্রধানমন্ত্রী
নয়াদিল্লি, ৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ওনাম উপলক্ষে সকলকে বিশেষ করে কেরলের মানুষ এবং সারা বিশ্বে ছড়িয়ে থাকা মালয়ালি সম্প্রদায়কে শুভেচ্ছা জানিয়েছেন।
একটি ট্যুইট বার্তায় প্রধানমন্ত্রী বলেছেন;
“সকলকে বিশেষ করে কেরলের মানুষ এবং সারা বিশ্বে ছড়িয়ে থাকা মালয়ালি সম্প্রদায়কে ওনামের শুভেচ্ছা। এই উৎসব প্রকৃতি মাতার গুরুত্বপূর্ণ ভূমিকা এবং আমাদের কঠোর পরিশ্রমী কৃষকদের গুরুত্বকে পুনঃপ্রতিষ্ঠা করে। ওনাম আমাদের সমাজে আরও ঐক্যের বার্তা বয়ে আনুক।”
PG/AP/NS
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৬৩ কোটি ৯ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৮৭ লক্ষেরও বেশি ডোজ রয়েছে, আরও ২১ লক্ষ ৭৬ হাজার ডোজ সরবরাহ করা হবে
নতুন দিল্লি, ৩০ আগস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকার ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৬৩ কোটি ৯ লক্ষ ৩০ হাজার ২৭০টি টিকার ডোজ সরবরাহ করা হয়েছে। এছাড়াও রাজ্য ও কেন্দ্রশাসিত অঞ্চলগুলিকে আরও ২১ লক্ষ ৭৬ হাজার ৯৩০টি টিকার ডোজ সরবরাহ করা হবে।
এমনকি, রাজ্য/কেন্দ্রশাসিত অঞ্চলগুলির কাছে ৪ কোটি ৮৭ লক্ষ ৩৯ হাজার ৯৪৬টি টিকার ডোজ হাতে রয়েছে।
CG/BD/AS/
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডঃ মনসুখ মাণ্ডব্য সারা দেশে ১০০টি স্বাস্থ্যকর ও পরিচ্ছন্ন ফুড স্ট্রিট তৈরির জন্য ‘ফুড স্ট্রিট প্রোজেক্ট’টি পর্যালোচনা করেছেন
নয়াদিল্লি, ৪ মে, ২০২৩
কেন্দ্রীয় স্বাস্থ্যমন্ত্রী ডঃ মনসুখ মাণ্ডব্য সারা দেশে ১০০টি স্বাস্থ্যকর ও পরিচ্ছন্ন ফুড স্ট্রিট তৈরির জন্য ‘ফুড স্ট্রিট প্রোজেক্ট’টি পর্যালোচনা করেছেন। পর্যালোচনা বৈঠকে উপস্থিত ছিলেন স্বাস্থ্য মন্ত্রক এবং ফুড সেফটি অ্যান্ড স্ট্যান্ডার্ডস অথরিটি অফ ইন্ডিয়া -এর উচ্চপদস্থ আধিকারিকরা। এই প্রকল্পের লক্ষ্য খাদ্য ব্যবসায়ী এবং সাধারণ মানুষের মধ্যে স্বাস্থ্যকর এবং সুরক্ষিত খাদ্যাভ্যাসে উৎসাহ দেওয়া যাতে খাদ্য থেকে অসুস্থতা কমে এবং সার্বিক স্বাস্থ্যের উন্নতি হয়।
স্বাস্থ্য এবং পরিবারকল্যাণ মন্ত্রকের ন্যাশনাল হেলথ মিশন  পাইলট প্রোজেক্ট হিসেবে সারা দেশের বিভিন্ন জায়গায় ১০০টি ‘ফুড স্ট্রিট’কে ১ কোটি টাকা করে সহায়তা দেবে। এই অনুদান দেওয়া হবে ৬০:৪০ বা ৯০:১০ অনুপাতে। শর্ত থাকবে যে এফএসএসএআই-এর বিধি-নিয়ম মেনে এই ‘ফুড স্ট্রিট’গুলি ব্র্যান্ডিং করতে হবে।
আর্থিক সহায়তা দেওয়া হবে নিরাপদ পানীয় জল, হাত ধোয়া, শৌচাগার ব্যবস্থা, মেঝেতে টাইলস লাগানো, যথাযথ তরল ও কঠিন বর্জ্য ব্যবস্থাপনা, ডাস্টবিন রাখা, বিলবোর্ড ব্যবহার, মজুত রাখার ব্যবস্থা, আলো, বিশেষ বিশেষ খাবারের জন্য বিশেষ ধরনের ঠেলাগাড়ি ইত্যাদির জন্য।
ভারতের খাদ্য সংস্কৃতির সঙ্গে ওতপ্রোতভাবে জড়িত রাস্তার খাবার। দেশের অর্থনৈতিক উন্নয়নে এর একটি উল্লেখযোগ্য অবদান রয়েছে। দ্রুত নগরায়নের সঙ্গে সঙ্গে সুলভে এবং সহজে খাবার খেতে রাস্তার খাবারের দোকানগুলিই ভরসা। তবে, এগুলির সুরক্ষা এবং পরিচ্ছন্নতা নিয়ে উদ্বেগ আছে।
স্বাস্থ্য ও পরিবারকল্যাণ মন্ত্রক ‘ফুড স্ট্রিট’ হাবগুলির খাদ্যের মান এবং পরিচ্ছন্নতার উন্নতি করতে একাধিক পদক্ষেপ নিয়েছে। এর জন্য ব্যবসায়ীদের প্রশিক্ষণ, নিরপেক্ষ তৃতীয় পক্ষ অডিট, শংসাপত্র দান ইত্যাদি একাধিক উদ্যোগ নিয়েছে। পশ্চিমবঙ্গে চারটি ‘ফুড স্ট্রিট’ গড়ার প্রস্তাব রয়েছে। এর পাশাপাশি আসামে চারটি, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড, সিকিম, ত্রিপুরা এবং আন্দামান ও নিকোবর দ্বীপপুঞ্জে একটি করে ‘ফুড স্ট্রিট’ তৈরি করা হবে।
(PG/AP/DM/
খনিমন্ত্রক
রাশিয়ার জয়েন্ট স্টক কোম্পানি রসজিওলজিকা এবং ভারতের ভারতীয় ভূ-বৈজ্ঞানিক সর্বেক্ষণের মধ্যে ভূ-বিজ্ঞান সংক্রান্ত স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ রাশিয়ার জয়েন্ট স্টক কোম্পানি রাষ্ট্রায়ত্ত সংস্থা রসজিও বা রসজিওলজিকা এবং ভারতের খনি মন্ত্রকের ভারতীয় ভূ-বৈজ্ঞানিক সর্বেক্ষণ -এর মধ্যে ভূ-বিজ্ঞান সংক্রান্ত সহযোগিতার জন্য স্বাক্ষরিত সমঝোতাপত্রটি অনুমোদিত হয়েছে।
এই সমঝোতাপত্রের মূল উদ্দেশ্য হল, গভীর সমুদ্রে অথবা মাটির নিচে থাকা খনিজ পদার্থের উত্তোলন, আকাশপথে ভূ-প্রাকৃতিক তথ্য সংগ্রহ, পিজিই এবং আরইই উত্তোলন ও গবেষণা, রাশিয়ার উন্নত তথ্যপ্রযুক্তির সাহায্যে ভারতীয় ভূ-বৈজ্ঞানিক তথ্যের মাধ্যমে খনি সংক্রান্ত ক্ষেত্রে যৌথ উদ্যোগ গ্রহণ। এছাড়াও, খনন কাজ, গবেষণাগারে পরীক্ষানিরীক্ষা, যথাযথ তথ্য সংগ্রহ, খনিজ পদার্থ উত্তোলনে ব্যয়সাশ্রয়ী পন্থাপদ্ধতি, প্রশিক্ষণ ও দক্ষতা বৃদ্ধির মতো বিভিন্ন বিষয়ে দুটি সংস্থার মধ্যে সহযোগিতা গড়ে উঠবে।
রসজিও এবং জিএসআই-এর দীর্ঘদিনের অভিজ্ঞতাকে এর ফলে আরো ভালোভাবে কাজে লাগান যাবে। দুটি সংস্থার মধ্যে ভূ-বিজ্ঞানে ভবিষ্যতে সহযোগিতার ক্ষেত্রে কোন পদ্ধতি অবলম্বন করা উচিৎ তা এই সমঝোতার ফলে সিদ্ধান্ত গ্রহণে সুবিধা হবে।
প্রেক্ষাপট –
রাশিয়ার জয়েন্ট স্টক কোম্পানি রসজিও ভৌগোলিক বিভিন্ন তথ্য সংগ্রহ, খনি থেকে খনিজ পদার্থ উত্তোলন ইত্যাদি কাজে উচ্চতর পেশাদার একটি সংস্থা। আঞ্চলিক সমীক্ষা থেকে শুরু করে খনিজ সম্পদের সঙ্গে যুক্ত বিভিন্ন ধরনের কাজকর্ম এই সংস্থার মাধ্যমে হয়ে থাকে। রসজিও-র একটি প্রতিনিধিদল ২০২০ সালে ভারত সফরের সময় কেন্দ্রীয় খনি মন্ত্রক এবং জিএসআই-এর সঙ্গে নতুন দিল্লিতে একটি বৈঠক করে। বৈঠকে ভূ-বিজ্ঞান সংক্রান্ত বিভিন্ন ক্ষেত্রে সহযোগিতার বিষয় নিয়ে আলোচনা হয়। দুটি সংস্থার মধ্যে সেই সময়ে এই সমঝোতাপত্রটি স্বাক্ষরিত হয়েছিল। রসজিও-র সঙ্গে আলোচনার পর জিএসআই এই সমঝোতাপত্রের খসড়া চূড়ান্ত করে।
CG/CB/DM/
(Visitor Counter : 102